turjo4nis/wikipedia-bn-dump-20250701 huggingface dataset:
মণিপুর সরকার

মণিপুর সরকার হচ্ছে ভারতের মণিপুর রাজ্য তথা এর অন্তর্ভুক্ত ১৬টি জেলার সর্বোচ্চ শাসনতান্ত্রিক কর্তৃপক্ষ। এটি মণিপুর রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মণিপুর সরকার একজন রাজ্যপালের নেতৃত্বে নির্বাহী বিভাগ, মণিপুর উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং সিকিম বিধানসভা নামে একটি বিধানসভা নিয়ে গঠিত।

ভারতের অন্যান্য রাজ্যের মতো মণিপুর রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মণিপুরের প্রশাসনিক কার্যক্রম পরিচালিত হয়ে থাকে। ইম্ফল হচ্ছে মণিপুরের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। মণিপুর উচ্চ ন্যায়ালয় (উচ্চ আদালত বা হাইকোর্ট) ইম্ফলে অবস্থিত যা রাজ্য সরকারের বিচার বিভাগীয় প্রধান। মণিপুর উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে।

মণিপুরের বর্তমান বিধানসভাটি এককক্ষবিশিষ্ট। মণিপুর বিধানসভা মোট ৬০জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

২০১৭ সালের বিধানসভা নির্বাচনের পর মন্ত্রিপরিষদ 
২০১৭ সালের ১৫ মার্চে মুখ্যমন্ত্রী নংথোম্বাম বীরেন সিং তার মনোনীত বিভিন্ন দলের ৮ জন মন্ত্রীর সাথে মন্ত্রিপরিষদের শপথ নিয়েছিলেন। পরবর্তীতে আরো ৪ জন নতুন মন্ত্রী যুক্ত করে মন্ত্রিসভার পরিধি বৃদ্ধি করা হয়।

আরও দেখুন 
 ভারত সরকার

তথ্যসূত্র 

মণিপুর সরকার
আগা সাদাত আলী

আগা সাদাত আলী (; জন্ম: ২১ জুন, ১৯২৯ - মৃত্যু: ২৫ অক্টোবর, ১৯৯৫) তৎকালীন ব্রিটিশ ভারতের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার, কোচ ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, লাহোর, পাঞ্জাব ও পাকিস্তান ইউনিভার্সিটিজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯৪৯-৫০ মৌসুম থেকে ১৯৬১-৬২ মৌসুম পর্যন্ত আগা সাদাত আলী’র প্রথম-শ্রেণীর খেলোয়াড়ী জীবন চলমান ছিল। পাকিস্তানি ক্রিকেটের সূচনালগ্নে প্রথম-শ্রেণীর ক্রিকেট খেলা খুব কম অনুষ্ঠিত হওয়ায় তেমন অংশ নিতে পারেননি।

ইমতিয়াজ আহমেদ, খান মোহাম্মদ ও পার্সি ক্রিকেটার রুসি দ্বীনশয়ের সাথে তার ক্রিকেট প্রতিভা তুলনীয় ছিল। আল্ফ গোভার স্কুলে ক্রিকেট প্রশিক্ষণে প্রথম স্তরের ছাত্র ছিলেন। তবে, শুরুরদিকের প্রত্যাশা দূর্ভাগ্যজনকভাবে বাস্তবরূপ লাভ করেনি।

১৯৪৮ সালে সফররত ওয়েস্ট ইন্ডিয়ান একাদশের বিপক্ষে প্রথম-শ্রেণীবিহীন খেলাগুলোয় অংশ নেন। ১৯৪৯ সালে কমনওয়েলথ দলের মুখোমুখি হন। ১৯৪৯-৫০ মৌসুমে পাকিস্তান ইউনিভার্সিটিজের সদস্যরূপে সিলনের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। ১৯৬১-৬২ মৌসুমে লাহোর বি দলের অধিনায়কের দায়িত্ব পালন করেছিলেন তিনি। সব মিলিয়ে সতেরোটি প্রথম-শ্রেণীর খেলায় অংশ নিতে পেরেছিলেন। ব্যাটসম্যান হিসেবে খুব কমই সফলতার স্বাক্ষর রাখেন। ১৩.৫৪ গড়ে ৩২৫ রান তুলেছিলেন। এছাড়াও, এক উইকেট লাভসহ আটটি ক্যাচ তালুবন্দী করেন। তবে, পাকিস্তানের অন্যতম সেরা ফিল্ডার হিসেবে নিজেকে পরিচিতি করে তুলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আগা সাদাত আলী। ৭ নভেম্বর, ১৯৫৫ তারিখে ঢাকায় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৫৫-৫৬ মৌসুমে করাচীতে সফররত নিউজিল্যান্ড দলের বিপক্ষে দূর্দান্ত ফিল্ডিং করেন। এ পর্যায়ে তিনি দ্বাদশ ব্যক্তির ভূমিকায় অবতীর্ণ হয়েছিলেন। এরফলে, ঢাকায় অনুষ্ঠিত পরের টেস্টে অন্তর্ভুক্ত হন। অপরাজিত ৮ রানসহ তিনটি ক্যাচ তালুবন্দী করেন।

অবসর 
ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। ১৯৭৮ সালে একটি একদিনের আন্তর্জাতিকে আম্পায়ার হিসেবে খেলা পরিচালনা করেছিলেন তিনি। জাতীয় পর্যায়ে কোচের দায়িত্ব পালন করেছেন। বিসিসিপি’র সহকারী সম্পাদকের দায়িত্বে ছিলেন। এছাড়াও, লাহোরভিত্তিক বিলিয়ার্ড ও স্নুকার অ্যাসোসিয়েশনের সভাপতিত্ব করেন।

ব্যক্তিগত জীবনে বিবাহিত তিনি। তার উভয় সন্তান প্রথম-শ্রেণীর ক্রিকেটে অংশ নিয়েছে। ক্যান্সারে আক্রান্ত হন। অতঃপর, ২৫ অক্টোবর, ১৯৯৫ তারিখে ৬৬ বছর বয়সে পাঞ্জাবের লাহোর এলাকায় আগা সাদাত আলী’র দেহাবসান ঘটে।

তথ্যসূত্র

আরও দেখুন 
 হানিফ মোহাম্মদ
 ওয়ালিস ম্যাথিয়াস
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 একদিনের আন্তর্জাতিক ক্রিকেট আম্পায়ারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯২৯-এ জন্ম
১৯৯৫-এ মৃত্যু
উত্তর অঞ্চলের (পাকিস্তান) ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানি একদিনের আন্তর্জাতিক ক্রিকেট আম্পায়ার
পাকিস্তান ইউনিভার্সিটিজের ক্রিকেটার
পাঞ্জাবের (পাকিস্তান) ক্রিকেটার
বাহাওয়ালপুরের ক্রিকেটার
লাহোরের ক্রিকেটার
লাহোর থেকে আগত ক্রিকেটার
বয়ানুল কুরআন

বয়ানুল কুরআন () ভারতীয় ইসলামি পণ্ডিত আশরাফ আলী থানভী (১৮৬৩-১৯৪৩) বিরচিত বড় তিন খণ্ডে সমাপ্ত কুরআনের একটি তাফসির বা ব্যাখ্যা গ্রন্থ। উর্দু ভাষায় রচিত এ গ্রন্থটি গায়রে আলেমদের দিকে লক্ষ্য রেখে লেখা হয়।

বৈশিষ্ট্য 
আশরাফ আলী থানভী এই কিতাবে প্রথমে কোরআন মাজীদের সহজ ও সাবলীল উর্দূ তরজমা করেছেন। এই তরজমাকে তিনি শাব্দিকতার কাছাকাছি রেখে সহজবোদ্ধ আকারে উপস্থাপন করেছেন। সেইসঙ্গে আয়াতসমূহের পারস্পরিক সম্পর্ক ও বক্তব্যের ধারাবাহিকতা স্পষ্ট করেছেন; কোথাও বর্ণনাভঙ্গিতে কোথাও ‘রবত‘ শিরোনামে সুস্পষ্টভাবে। ফিকহ সংশ্লিষ্ট আয়াতে তিনি কেবল হানাফী মাযহাবের বক্তব্য উল্লেখ করেছেন আর নিতান্ত প্রয়োজনে অন্যকোনো মাযহাবের বক্তব্য উল্লেখ করেছেন হাশিয়ায়। কোনো আয়াতের তাফসীরের ক্ষেত্রে পূর্বসূরি মুফাসসিরগণের বিভিন্ন মত থাকলে তিনি কেবল অগ্রগণ্য বা রাজেহ মতকেই উল্লেখ করেছেন। তবে কোথাও কোথাও একাধিক মতও পেশ করেছেন।

কোরআনের তরজমা যেখানে কিছুটা ব্যাখ্যা নির্ভর কিংবা যে জায়গায় বক্তব্য একটু জটিল, অথবা স্বয়ং বিষয়বস্তুটিই গুরুত্বপূর্ণ সেখানে ‘ফা’ আলামত দিয়ে তিনি বিস্তারিত আলোচনা করেন। তবে সূক্ষ্মাতিসূক্ষ্ম বিষয়াবলির উল্লেখ কিংবা কোনো ঘটনা-কাহিনী বা ফাযায়েল ও আনুষঙ্গিক মাসআলার প্রসঙ্গ তিনি এড়িয়ে যান। ফলে কোরআনের মূল বক্তব্য স্পষ্ট হয় ঠিকই, কিন্তু দীর্ঘ আলোচনার সূত্রে জড়াতে হয়না।

এই তাফসীর যেহেতু প্রধানত গাইরে আলেম পাঠকদের উদ্দেশ্যে লেখা তাই প্রাসঙ্গিক ইলমী আলোচনা তিনি করেননি। তবে এর ভিতরেই একটি আরবী হাশিয়া লিখেছেন আলেম ও তালিবুল ইলমদের জন্য। সেখানে কঠিন আরবী শব্দের অর্থ, প্রয়োজনীয় শব্দ ও বাক্যবিশ্লেষণ, আয়াত অবতীর্ণের প্রেক্ষাপট, মক্কী-মাদানি প্রসঙ্গ, বিভিন্ন কেরাত, সূক্ষ্ম কোনো মাসআলা ও বালাগাত বা অলংকার শাস্ত্রীয় কোনো আলোচনা খুব সংক্ষেপে পেশ করেন।

এই হাশিয়া সম্পর্কে তিনি নিজেই বলেন যে,

এই কিতাবের আরেকটি শিরোনাম হলো ‘মাসাইলুস সুলূক’।

পটভূমি 
বয়ানুল কুরআন রচনার আগে বহু তাফসির গ্রন্থ বিদ্যমান ছিল। এই তাফসিরগুলোর সিংহভাগই সাধারণ মানুষের নিকট সহজে বোঝার মত ছিল না। এই বিষয়টি সামনে রেখে আশরাফ আলী থানভী সহজে কুরআনের একটি ব্যাখ্যাগ্রন্থ রচনা করেন, যার নাম দেন বয়ানুল কুরআন। গ্রন্থটি রচনার সময় ঐ অঞ্চলে মহামারি চলছিল। থানভী আল্লাহর কাছে দোয়া করেন, যেন এই গ্রন্থ রচনার পূর্বে তাঁর মৃত্যু না হয়। অবশেষে আড়াই বছর পর তিনি এই রচনার কাজ শেষ করেন।

গঠন 
মূল উর্দুতে বয়ানুল কুরআন ৩ খণ্ডে বিভক্ত।

 প্রথম খন্ড — সূরা ফাতিহা থেকে সূরা আনআম পর্যন্ত
 দ্বিতীয় খন্ড — সূরা আল-আরাফ থেকে সূরা আন-নূর
 তৃতীয় খন্ড — সূরা আল-ফুরকান থেকে সূরা নাস পর্যন্ত

অনুবাদ
১৯৬২ সালে ‘তাফসিরে আশরাফী’ নামে এমদাদিয়া লাইব্রেরি থেকে এই বইটির প্রথম বাংলা অনুবাদ প্রকাশ করা হয়।

আরও দেখুন 
 মাআরিফুল কুরআন
 তাফসীরে উসমানী
 তাওযীহুল কুরআন

তথ্যসূত্র

উদ্ধৃতি

গ্রন্থপঞ্জি 

 

A scholarly review of the Methodology of Ashraf Ali Thanvi in “Tafseer Bayan-ul- Quran

বহিঃসংযোগ 
 বয়ানুল কুরআন উর্দু অডিও - উর্দুতে ড. ইসরার আহমদ কর্তৃক বয়ানুল কুরআনের পুরো অডিও।
 বই, scribd.com
উলুমুল কুরআন

সুন্নি তাফসির
১৯৬২-এর বই
কুরআন অনুবাদ
আশরাফ আলী থানভীর বই
দেওবন্দি সাহিত্য
ইসলাম বিষয়ক বই
সুফি তাফসির
১৯০৮-এর বই
উর্দু ভাষার বই
হানাফি সাহিত্য
মাতুরিদি সাহিত্য
তাফসির গ্রন্থ
সাফওয়ান

সাফওয়ান (     ) কুয়েতের সীমান্তে দক্ষিণ-পূর্ব ইরাকের একটি শহর। এটি ছিল ইরাকি বিমানবাহিনীর একটি ঘাঁটির সাইট। সাফওয়ান শহরটি এর প্রতিষ্ঠাতা সাফওয়ান বিন আসাল আল মুরাদী আল ইয়ামানী, মধ্যযুগে ইরাক বিজয়ে অংশ নেওয়া নবী মুহাম্মদের সহচর। তিনি প্রথমে নাজাফের উত্তর-পূর্বে কুফায় স্থায়ীভাবে বসবাস শুরু করেন তবে তার গোত্রের সাথে তিনি বসরার দক্ষিণে সাফওয়ানে চলে যান যারা পরবর্তীকালে এই নামে শহরটির নামকরণ করেছিলেন।

সাফওয়ান বসরার দক্ষিণে আজ জুবায়ের জেলার একটি অংশ এবং এর জনসংখ্যা ৭০,০০০ জন।

ইতিহাস

মুহাম্মদের যুগে 
মুহাম্মদ সাফওয়ানকে সামরিক অভিযানের নির্দেশ দেন। কুর্জ ইবনে জাবির আল-ফিহরি মুসলমানদের কয়েকটি চরাঞ্চল গবাদি পশুকে জালিয়েছে বলে জানার পরে মুহাম্মদ এই অভিযানের নির্দেশ দিয়েছিলেন। এটি সরাসরি ইসলামিক পঞ্জিকার ২ হিজরিতে ওয়াদদান আক্রমণ করার পরে ঘটেছিল। অতঃপর মুহাম্মদ বদরের উপকণ্ঠে সাফওয়ান সহ ৭০ জন মুসলমানদেরকে কর্জকে ধাওয়া করার আদেশ করেছিলেন। কিন্তু কুরজ ইবনে জাবির আল-ফিহরি পালাতে সক্ষম হন।

আরও দেখুন 

 মুহাম্মদের অভিযানের তালিকা

তথ্যসূত্র
বিহার সরকার

বিহার সরকার হচ্ছে ভারতের সিকিম রাজ্য তথা এর অন্তর্ভুক্ত ৩৯টি জেলার সর্বোচ্চ শাসনতান্ত্রিক কর্তৃপক্ষ। এটি বিহার রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। বিহার সরকার একজন  রাজ্যপালের (গভর্নর) নেতৃত্বে নির্বাহী বিভাগ, পাটনা উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং একটি আইননসভা নিয়ে গঠিত।

ভারতের অন্যান্য রাজ্যের মতো বিহার রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে বিহারের প্রশাসনিক কার্যক্রম পরিচালিত হয়ে থাকে। পাটনা হচ্ছে বিহারের রাজধানী এবং এখানে রাজ্যের আইনসভা এবং সচিবালয় অবস্থিত। পাটনা উচ্চ ন্যায়ালয় (পাটনা হাইকোর্ট) পাটবায় অবস্থিত যা রাজ্য সরকারের বিচার বিভাগীয় প্রধান। পাটনা উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে।

বিহারের আইনসভা দ্বি-কক্ষবিশিষ্ট। এর নিম্ন কক্ষ হল বিহার বিধানসভা এবং উচ্চকক্ষ বিহার বিধান পরিষদ। কোন কারণে আগেই ভেঙে না গেলে দুই কক্ষেরই স্বাভাবিক মেয়াদ পাঁচ বছর।

প্রথম সরকার 
১৯৪৬ সালে দুই সদস্যের সমন্বয়ে বিহারের প্রথম মন্ত্রিসভা গঠিত হয়। তারা হলেন ড. শ্রীকৃষ্ণ সিনহা এবং ড. অনুগ্রহ নারায়ণ সিনহা। ড. শ্রীকৃষ্ণ ছিলেন বিহারের প্রথম মুখ্যমন্ত্রী, আর ড. অনুগ্রহ নারায়ণ উপ-মুখ্যমন্ত্রী এবং অর্থমন্ত্রী  ছাড়াও শ্রম, স্বাস্থ্য, কৃষি ও সেচ বিভাগের দায়িত্বে ছিলেন। পরে মন্ত্রিসভায় অন্যান্য মন্ত্রীদের যুক্ত করা হয়।  স্বাধীনতার পর এই মন্ত্রিসভাই স্বাধীনতা পরবর্তী বিহারের প্রথম সরকার হিসেবে দায়িত্ব পালন করে।

আরও দেখুন 
 ভারত সরকার

তথ্যসূত্র

বহিঃসংযোগ
মতিয়ার রহমান প্রামাণিক

একেএম মতিয়ার রহমান প্রামাণিক বাংলাদেশের বগুড়া জেলার রাজনীতিবিদ ও বগুড়া-৪ আসনের সাবেক সংসদ সদস্য।

প্রাথমিক জীবন 
মতিয়ার রহমান প্রামাণিক বগুড়া জেলায় জন্মগ্রহণ করেন।

রাজনৈতিক জীবন 
মতিয়ার রহমান প্রামাণিক ১৯৭৯ সালের দ্বিতীয় জাতীয় সংসদ নির্বাচনে বগুড়া-৪ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি বগুড়া-২ আসন থেকে বাংলাদেশ জাতীয়তাবাদী দলের মনোনয়ন নিয়ে পরাজিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বগুড়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
দ্য জেনারেল (১৯২৬-এর চলচ্চিত্র)

দ্য জেনারেল হল ১৯২৬ সালের মার্কিন নির্বাক হাস্যরসাত্মক চলচ্চিত্র। ইউনাইটেড আর্টিস্ট্‌সের ব্যানারে ছবিটি পরিচালনা করেছেন যৌথভাবে ক্লাইড ব্রুকম্যান ও বাস্টার কিটন। কিটন এতে প্রধান চরিত্রে অভিনয়ও করেন। এটি মার্কিন গৃহযুদ্ধকালীন সংগঠিত গ্রেট লোকোমোটিভ চেজের সত্য ঘটনা থেকে অনুপ্রাণিত। ছবির গল্পটি উইলিয়াম পিটেঞ্জারের স্মৃতিকথা দ্য গ্রেট লোকোমোটিভ চেজ থেকে নেওয়া হয়েছে।

দ্য জেনারেল মুক্তির পর থেকে এখনো বিভিন্নভাবে পর্যালোচিত হচ্ছে। এই চলচ্চিত্রটিকে এখনও প্রায়ই বিভিন্ন র‍্যাংকিং-এ সর্বকালের সেরা চলচ্চিত্রসমূহের একটি হিসেবে দেখা যায়। ১৯৮৯ সালে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনা করে লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।

কুশীলব
 বাস্টার কিটন - জনি গ্রে
 ম্যারিয়ন ম্যাক - অ্যানাবেল লি
 গ্লেন ক্যাভেন্ডার - ইউনিয়ন ক্যাপ্টেন অ্যান্ডারসন
 জেমস ফার্লি - জেনারেল থ্যাচার
 ফ্রেডরিক ভ্রুম - কনফেডারেট জেনারেল
 চার্লস হেনরি স্মিথ - অ্যানাবেলের বাবা
 ফ্র্যাঙ্ক বার্নস - অ্যানাবেলের ভাই
 জো কিটন - ইউনিয়ন জেনারেল
 মাইক ডনলিন - ইউনিয়ন জেনারেল
 টন নাউন - ইউনিয়ন জেনারেল

স্বীকৃতি
আমেরিকান ফিল্ম ইনস্টিটিউট চলচ্চিত্রটিকে নিম্নোক্ত তালিকায় অন্তর্ভুক্ত করেছে:
 ১৯৯৮: এএফআইয়ের ১০০ বছর...১০০ চলচ্চিত্র – মনোনীত
 ২০০০: এএফআইয়ের ১০০ বছর...১০০ হাসি – #১৮
 ২০০১: এএফআইয়ের ১০০ বছর...১০০ রোমাঞ্চ – মনোনীত
 ২০০৩: এএফআইয়ের ১০০ বছর...১০০ নায়ক ও খলনায়ক:
 জনি গ্রে – মনোনীত নায়ক
 ২০০৬: এএফআইয়ের ১০০ বছর...১০০ উল্লাস – মনোনীত
 ২০০৭: এএফআইয়ের ১০০ বছর...১০০ চলচ্চিত্র (১০ম বার্ষিকী সংস্করণ) – #১৮

তথ্যসূত্র

বহিঃসংযোগ

১৯২৬-এর চলচ্চিত্র
১৯২০-এর দশকের হাস্যরসাত্মক চলচ্চিত্র
মার্কিন চলচ্চিত্র
মার্কিন হাস্যরসাত্মক চলচ্চিত্র
মার্কিন নির্বাক চলচ্চিত্র
মার্কিন সাদাকালো চলচ্চিত্র
ইউনাইটেড আর্টিস্ট্‌সের চলচ্চিত্র
ক্লাইড ব্রুকম্যান পরিচালিত চলচ্চিত্র
বাস্টার কিটন পরিচালিত চলচ্চিত্র
বাস্টার কিটনের চিত্রনাট্য সংবলিত চলচ্চিত্র
টেনেসির পটভূমিতে চলচ্চিত্র
অরেগনে ধারণকৃত চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯২০-এর দশকের মার্কিন চলচ্চিত্র
মার্কিন গৃহযুদ্ধের চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
জর্জিয়ার (মার্কিন অঙ্গরাজ্য) পটভূমিতে চলচ্চিত্র
১৯২৭-এর চলচ্চিত্র
১৯২০-এর দশকের ইংরেজি ভাষার চলচ্চিত্র
চলচ্চিত্রে সামরিক হাস্যরস
সঞ্জয় সুরি

সঞ্জয় সুরি () ভারতের হিন্দি চলচ্চিত্র জগতের সাবেক একজন ছোটোখাটো অভিনেতা। ২০১১ সালের পর তাকে আর চলচ্চিত্র দেখা না গেলেও তিনি বিভিন্ন টেলিভিশন নাটকে অভিনয় করেছিলেন পরে। ১৯৯৯ সালের চলচ্চিত্র 'পিয়ার মেঁ কাভি কাভি'র মাধ্যমে সঞ্জয় হিন্দি চলচ্চিত্রে প্রবেশ করেন। তিনি একজন কাশ্মীরী হিন্দু।

সঞ্জয় সুরি ২০০৫ সালের চলচ্চিত্র মাই ব্রাদার... নিখিলে অভিনয়ের জন্য কৃতিত্ব লাভ করেন, চলচ্চিত্রটিতে তিনি সমকামী চরিত্রে অভিনয় করেছিলেন, তার বোন চরিত্রে চলচ্চিত্রটিতে খ্যাতিমান অভিনেত্রী জুহি চাওলা অভিনয় করেন। সঞ্জয় সুরি অভিনীত আরেকটি গুরুত্বপূর্ণ চলচ্চিত্র ছিলো দিল ভিল পিয়ার ভিয়ার (২০০২)।

তথ্যসূত্র

বহিঃসংযোগ

ভারতীয় চলচ্চিত্র অভিনেতা
ভারতীয় পুরুষ মডেল
হিন্দি চলচ্চিত্র অভিনেতা
জম্মু ও কাশ্মীরের অভিনেতা
১৯৭১-এ জন্ম
জীবিত ব্যক্তি
কাশ্মীরি ব্যক্তি
শ্রীনগরের ব্যক্তি
২১শ শতাব্দীর ভারতীয় অভিনেতা
২০শ শতাব্দীর ভারতীয় অভিনেতা
পাঞ্জাবি হিন্দু
জামিয়া নঈমীয়া মুরাদাবাদ

জামিয়া নঈমীয়া মুরাদাবাদ  (, ) ভারতের আহলে সুন্নাত মুসলমানদের একটি ইসলামি মাদ্রাসা। এটি উত্তরাঞ্চলের রাজ্য উত্তর প্রদেশের মুরাদাবাদে অবস্থিত।"ভারতে ওহাবীবাদ" এর ক্ষতিকারক প্রসারের বিরুদ্ধে লড়াই করার জন্য এটি একটি স্পষ্ট উদ্দেশ্য নিয়ে প্রতিষ্ঠিত হয়েছিল।

ইতিহাস
এটি মুরাদাবাদ শহরে মাদ্রাসা হিসাবে শুরু হয়েছিল। সুন্নি ইসলামী পণ্ডিত নঈম উদ্দিন মুরাদবাদীর নামানুসারে এর নামকরণ করা হয়েছিল 'নঈমীয়া'। এটি সুন্নি সুফি আন্দোলনের বেশ কয়েকজন শীর্ষস্থানীয় ওলামায়ে তৈরি করেছে।

১৯২৫ সালে (১৩৩৪ হি), জামিয়া নঈমীয়া মুরাদাবাদে নিখিল ভারত সুন্নি সম্মেলনের প্রথম শীর্ষ সম্মেলন অনুষ্ঠিত হয়েছিল, যার লক্ষ্য ছিল একক রাজনৈতিক, অর্থনৈতিক এবং সামাজিক-ধর্মীয় প্ল্যাটফর্মের অধীনে "সুন্নি সংখ্যাগরিষ্ঠ" একীকরণ অন্তর্ভুক্ত। এতে প্রায় আড়াই শতাধিক ধর্মীয় পণ্ডিত উপস্থিত ছিলেন।

কোর্স
আলিম
ফাযিল
মৌলভী

ফাতওয়া
সমাজবাদী পার্টির নেতা আজম খানের বিরুদ্ধে গরিবদের কাছ থেকে জোর করে কবরস্থানের জমি এবং অন্যান্য সম্পত্তি জমি ছিনিয়ে নেওয়ার অভিযোগে একটি ফতোয়া জারি করা হয়েছিল। মুফতি মুহিব্বে আলী নঈমী, ফতোয়াটি জারি করেন।

আরও দেখুন
জামিয়া নিজামিয়া 
জামিয়াতুর রেজা
ভারতে ইসলাম
আল-জামেয়াতুল-ইসলামিয়া
মানজার-এ-ইসলাম

তথ্যসূত্র

বহিঃসংযোগ
জামিয়া নাঈমিয়া

ভারতের ইসলামি বিশ্ববিদ্যালয় ও কলেজ
ভারতের মাদ্রাসা
বেরলভী ইসলামি বিশ্ববিদ্যালয় এবং কলেজ
মোরাদাবাদ
ফজল-উর-রেহমান

শেখ ফজল-উর-রেহমান (; জন্ম: ১১ জুন, ১৯৩৫) তৎকালীন ব্রিটিশ ভারতের অমৃতসর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর ও পাঞ্জাব দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ফজল-উর-রেহমান।

খেলোয়াড়ী জীবন 
১৯৫১-৫২ মৌসুম থেকে ১৯৬১-৬২ মৌসুম পর্যন্ত ফজল-উর-রেহমানের প্রথম-শ্রেণীর খেলোয়াড়ী জীবন চলমান ছিল। পাকিস্তানের ক্রিকেটের সূচনালগ্নে অন্যতম টেস্ট ক্রিকেটার ছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফজল-উর-রেহমান। ১৩ মার্চ, ১৯৫৮ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

লাহোরের ইসলামিয়া কলেজে পড়াশুনো করেছিলেন ফজল-উর-রেহমান। ক্রিকেট খেলা থেকে অবসর গ্রহণের পর ইসলাম শিক্ষা বিষয়ে স্নাতকোত্তর ডিগ্রীধারী হন। ধর্মপ্রাণ মুসল্লী হিসেবে সাপ্তাহিক বয়ান দিয়ে থাকেন।

তথ্যসূত্র

আরও দেখুন 
 হাসিব আহসান
 মাকসুদ আহমেদ
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৩৫-এ জন্ম
জীবিত ব্যক্তি
অমৃতসর থেকে আগত ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান ইউনিভার্সিটিজের ক্রিকেটার
পাকিস্তান ঈগলেটসের ক্রিকেটার
পাঞ্জাব বিশ্ববিদ্যালয়ের ক্রিকেটার
পাঞ্জাব এ-এর ক্রিকেটার
পাঞ্জাবের (পাকিস্তান) ক্রিকেটার
লাহোরের ক্রিকেটার
ইসলামিয়া কলেজের (লাহোর) প্রাক্তন শিক্ষার্থী
পাকিস্তানি মুসলিম
মোস্তাফিজুর রহমান পটল

মোস্তাফিজুর রহমান পটল (মৃত্যু: ১৯৭৫) বাংলাদেশের বগুড়া জেলার রাজনীতিবিদ ও বগুড়া-৫ আসনের সাবেক সংসদ সদস্য। তিনি মুক্তিযুদ্ধের সংগঠক ছিলেন।

প্রাথমিক জীবন 
মোস্তাফিজুর রহমান পটল বগুড়া জেলায় জন্মগ্রহণ করেন। তার কামরুন্নাহার পুতুল স্ত্রী বাংলাদেশ আওয়ামী লীগের জুন ১৯৯৬ সালের সপ্তম জাতীয় সংসদের মহিলা আসন-৪ থেকে মনোনীত সংসদ সদস্য ছিলেন। তার ছেলে রাহিদ মোস্তাফিজ, বড় মেয়ে তানিয়া মোস্তাফিজ রাম্মী ও ছোট মেয়ে আনিকা মোস্তাফিজ রুম্মা।

রাজনৈতিক জীবন 
পটল তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে বগুড়া-৫ থেকে সংসদ সদস্য নির্বাচিত হয়েছিলেন। তিনি ঐ সংসদের সর্বকনিষ্ঠ সংসদ সদস্য ছিলেন। মুক্তিযুদ্ধের সংগঠক ছিলেন।

সমালোচনা 
মোস্তাফিজুর রহমান পটলের ছেলে রাহিদ মোস্তাফিজকে ২১ সেপ্টেম্বর ২০১৯ সালে তার বগুড়া শহরের কালিতলার বাসা থেকে ৫৫ বোতল ফেন্সিডিল এবং ফেন্সিডিল বিক্রির  নগদ ৪৭ হাজার টাকাসহ গ্রেপ্তার করেছিলো পুলিশ।

মৃত্যু 
মোস্তাফিজুর রহমান পটল ১৯৭৫ সালে মৃত্যুবরণ করেন।

তথ্যসূত্র 

১৯৭৫-এ মৃত্যু
জন্মের বছর অনুপস্থিত
বগুড়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
১৯৭৪-এ মৃত্যু
কামরুন্নাহার পুতুল

কামরুন্নাহার পুতুল (-২১ মে ২০২০) বাংলাদেশের বগুড়া জেলার রাজনীতিবিদ ও সংরক্ষিত নারী (মহিলা আসন-৪) আসনের সাবেক সংসদ সদস্য।

প্রাথমিক জীবন 
কামরুন্নাহার পুতুল  সালে বগুড়া জেলায় জন্মগ্রহণ করেন। তিনি বগুড়া-৫ আসনের সাবেক সংসদ সদস্য মোস্তাফিজুর রহমান পটলের স্ত্রী। তার ছেলে রাহিদ মোস্তাফিজ, বড় মেয়ে তানিয়া মোস্তাফিজ রাম্মী ও ছোট মেয়ে আনিকা মোস্তাফিজ রুম্মা।

রাজনৈতিক জীবন 
পুতুল বগুড়া জেলা আওয়ামী লীগের মহিলাবিষয়ক সম্পাদক ছিলেন। রাজনীতিতে যোগদানের পূর্বে তিনি রূপালী ব্যাংকে কর্মরত ছিলেন। তিনি বাংলাদেশ আওয়ামী লীগের জুন ১৯৯৬ সালের সপ্তম জাতীয় সংসদের মহিলা আসন-৪ থেকে মনোনীত সংসদ সদস্য ছিলেন।

সমালোচনা 
কামরুন্নাহার পুতুলের ছেলে রাহিদ মোস্তাফিজকে ২১ সেপ্টেম্বর ২০১৯ সালে তার বগুড়া শহরের কালিতলার বাসা থেকে ৫৫ বোতল ফেন্সিডিল এবং ফেন্সিডিল বিক্রির  নগদ ৪৭ হাজার টাকাসহ গ্রেপ্তার করেছিলো পুলিশ।

মৃত্যু 
কামরুন্নাহার পুতুল ২১ মে ২০২০ সালে করোনাভাইরাসে (কোভিড-১৯) আক্রান্ত হয়ে  বগুড়ার শহীদ জিয়াউর রহমান মেডিকেল কলেজ হাসপাতালে মৃত্যুবরণ করেন।

তথ্যসূত্র 

১৯৫০-এর দশকে জন্ম
২০২০-এ মৃত্যু
বগুড়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশে কোভিড-১৯ বৈশ্বিক মহামারীতে মৃত্যু
জাতীয় সংসদের সংরক্ষিত মহিলা আসনের সদস্য
সপ্তম জাতীয় সংসদ সদস্য
জাতীয় সংসদের মহিলা সদস্য
কুমুদিনী হাসপাতাল

কুমুদিনী হাসপাতালটি টাঙ্গাইল অবস্থিত একটি বেসরকারী হাসপাতাল। যা কুমুদিনী কল্যাণ ট্রাস্ট দ্বারা পরিচালনা করা হয়। হাসপাতালটি ট্রাস্টের অর্থায়নে বিনামূল্যে স্বাস্থ্যসেবা প্রদান করে।

অবস্থান 
কুমুদিনী হাসপাতালটি লৌহজং নদীর তীরবর্তী  টাঙ্গাইল জেলার মির্জাপুর উপজেলায় অবস্থিত।

ইতিহাস 
১৯৩৮ সালে রণদাপ্রসাদ সাহা হাসপাতালটি প্রতিষ্ঠা করেছিলেন। তিনি তার মাতার নামে কুমুদিনী হাসপাতাল নামকরণ করেছিলেন। ১৯৪৪ সালের ২৭ জুলাই হাসপাতালটির কার্যক্রম শুরু হয়েছিল। তৎকালীন বাংলার গভর্নর ব্যারন ক্যাসি হাসপাতালটি উদ্বোধন করেছিলেন। ২০টি শয্যা দিয়ে হাসপালের যাত্রা শুরু হয়েছিল। ১৯৭০ সালে ঢাকার বাইরের প্রথম হাসপাতাল হিসেবে এইখানেই যক্ষ্মা ইউনিট শুরু হয়েছিল। পরবর্তীতে ৭৫০ শয্যা বিশিষ্ট হাসপাতালে উন্নীত করা হয়েছে। ২০২০ সালের তথ্য অনুসারে হাসপাতালে ১০৫০ টি শয্যা আছে।

মুক্তিযুদ্ধের সময় পাকিস্তান সেনাবাহিনীর হাতে রণদাপ্রসাদ সাহা, তার পুত্র এবং কুমুদিনী হাসপাতালের কর্মীরা নিহত হয়েছিল। করোনাভাইরাসের বৈশ্বিক মহামারীতে  হাসপাতালটি বিনামূল্যে টেলিমেডিসিন সেবা শুরু করেছে।

আরও দেখুন 
 কুমুদিনী ওয়েলফেয়ার ট্রাস্ট
 রণদা প্রসাদ সাহা বিশ্ববিদ্যালয়
 কুমুদিনী মহিলা মেডিকেল কলেজ
 রণদাপ্রসাদ সাহা

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট 

টাঙ্গাইলের হাসপাতাল
১৯৩৮-এ প্রতিষ্ঠিত
১৯৩৮-এ প্রতিষ্ঠিত হাসপাতাল
চিকিৎসা সেবা
বাংলাদেশের বেসরকারি হাসপাতাল
১৯৩৮-এ ব্রিটিশ ভারতে প্রতিষ্ঠিত
গ্যাডোলিনিয়াম গ্যালিয়াম গারনেট

গ্যাডোলিনিয়াম গ্যালিয়াম গারনেট (জিজিজি, জিডি৩ জি এ ৫ ও ১২) গারনেট গ্রুপের একটি সিন্থেটিক স্ফটিক উপাদান যা ভাল যান্ত্রিক, তাপীয় এবং অপটিক্যাল বৈশিষ্ট্যযুক্ত। এটি সাধারণত বর্ণহীন। এটির কিউবিক ল্যাটিস রয়েছে, এর ঘনত্ব ৭.০৮ গ্রাম/সেমি ৩ এবং এর মোহস হার্ডনেস  ৬.৫ থেকে ৭.৫। এর স্ফটিকগুলি জাজোক্রালস্কি পদ্ধতি দ্বারা উৎপাদিত হয়। উত্পাদনের সময়, রঙের পরিবর্তনের জন্য বিভিন্ন ডোপেন্ট যুক্ত করা যেতে পারে। উপাদানটি বিভিন্ন অপটিক্যাল কম্পোনেন্ট ফেব্রিকেশনে এবং ম্যাগনেটো অপটিকাল ফিল্মে (ম্যাগনেটিক বাবল মেমরি) ব্যবহৃত হয়। এটি হীরা সিমুল্যান্ট হিসাবে গহনাতেও ব্যবহার হয়। জিজিজি অন্যান্য গারনেটগুলির গ্রোথ যেমন ওয়াইআইজি গ্রোথের জন্য সীড সাবস্ট্রেট হিসাবেও ব্যবহার করা যেতে পারে।

তথ্যসূত্র 

অক্সাইড
নাগাল্যান্ড সরকার

নাগাল্যান্ড সরকার হচ্ছে ভারতের নাগাল্যান্ড রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি নাগাল্যান্ড রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। নাগাল্যান্ড সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং নাগাল্যান্ড বিধানসভা নামে একটি আইনসভা নিয়ে গঠিত। কোহিমা হচ্ছে নাগাল্যান্ড রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো নাগাল্যান্ড রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে নাগাল্যান্ডের প্রশাসনিক কার্যক্রম পরিচালিত হয়ে থাকে। নাগাল্যান্ড রাজ্য সরকার ২০১৬ সালকে 'নির্মাণ শ্রমিকদের বর্ষ' হিসাবে ঘোষণা করেছে।

আইনবিভাগ 
নাগাল্যান্ডের বর্তমান বিধানসভাটি এককক্ষবিশিষ্ট। নাগাল্যান্ড বিধানসভা মোট ৬০জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
নাগাল্যান্ডের রাজধানী কোহিমাতে "কোহিমা বেঞ্চ" নামে আসাম রাজ্যের গুয়াহাটিতে অবস্থিত গৌহাটি উচ্চ ন্যায়ালযয়ের (উচ্চ আদালত বা হাইকোর্ট) একটি স্থায়ী বেঞ্চ রয়েছে। যা নাগাল্যান্ড রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

জেলা প্রশাসন 
নাগাল্যান্ডের এগারোটি জেলার প্রত্যেকটির একজন জেলা প্রশাসকের অধীনে জেলা প্রশাসন রয়েছে। জেলাগুলো আবার কয়েকটি মহকুমায় বিভক্ত হতে পারে। প্রতিটি মহকুমা প্রশাসনের দায়িত্বে একজন অতিরিক্ত জেলা প্রশাসক রয়েছে। বৃহত্তর মহকুমারগুলোর জন্য মহকুমা প্রশাসনিক কার্যাবলী পরিচালনার জন্য দায়বদ্ধ বেশ কয়েকজন মহকুমা অফিসার তথা উপ-বিভাগীয় কর্মকর্তা বা অতিরিক্ত সহকারী কমিশনার প্রয়োজন হতে পারে।

আরও দেখুন 
 ভারত সরকার

তথ্যসূত্র
শাহজাহান আলী তালুকদার

ড. শাহজাহান আলী তালুকদার বাংলাদেশের বগুড়া জেলার রাজনীতিবিদ, আইনজীবী ও বগুড়া-৫ আসনের সাবেক সংসদ সদস্য।

প্রাথমিক জীবন 
শাহজাহান আলী তালুকদার বগুড়া জেলায় জন্মগ্রহণ করেন।

রাজনৈতিক জীবন 
তালুকদার একজন আইনজীবী। তিনি বগুড়া জেলা জাতীয় পার্টির সাবেক সভাপতি ও জাতীয় পার্টির কেন্দ্রীয় কমিটির সদস্য। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে বগুড়া-৫ বগুড়া-৫ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বগুড়া জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
২০২০-এ মৃত্যু
বগুড়া জেলার ব্যক্তি
বাংলাদেশে কোভিড-১৯ বৈশ্বিক মহামারীতে মৃত্যু